સરકારી સૂત્રોના જણાવ્યા મુજબ આ તપાસમાં રિઝર્વ બેન્કની સૌથી મહત્ત્વની ભૂમિકા હશે. કેન્દ્રીય બેન્ક પાસેથી અનુમતી લીધા બાદ જ કોઈ વ્યક્તિ વિદેશમાં કંપની સ્થાપી શકે છે, તેથી આરબીઆઈ પાસે તે તમામ ભારતીયોની યાદી છે, જેને વિદેશમાં પૈસા લગાવ્યા છે. મોસેક ફોન્સેકાની મદદથી કોઈ પણ ભારતીયે વિદેશમાં કંપની સ્થાપિત કરી હશે તો તેનો રેકોર્ડ પણ આરબીઆઈ પાસે હોવો જોઈએ, પરંતુ સમસ્યા નામ મેળવવાની છે. હાલમાં બે વિકલ્પો પર નજર છે એક તો ન્યૂઝ પેપર્સમાં જે નામ સામે આવી રહ્યાં છે તેની સચ્ચાઈ સામે લાવવી જોઈએ. બીજો વિકલ્પ એ છે કે મોસેક ફોન્સેકાની વેબસાઈટ પર જે ભારતીય ગ્રાહકોનાં નામે સાર્વજનિક રીતે ઉપલબ્ધ છે તેની તપાસ કરવામાં આવે.